ຄົບຮອບ 60 ປີ ຂອງອົງການອົບພະຍົບ ຂອງສະຫະປະຊາຊາດ
ມີຕົວ​​ແທນຂອງ​ຊາວ​ອົບ​ພະຍົບ​ໃນ​ແຕ່ລະ​ປະຊາ​ຄົມ​ຈາກ​ທຸກໆ​ລັດ ​ມາ​ຮວມຕົວ​ກັນ ​ເພື່ອ​ແລກປ່ຽນ​ຄວາມ​ຄິດຄວາມ​ເຫັນ ແລະຮຽນຮູ້ຈາກກັນແລະກັນ.
ເມື່ອວັນທີ 10 ສິງຫາຜ່ານມານີ້ ລາຍການຊີວິດຊາວລາວໃນຕ່າງແດນຂອງ VOA ໄດ້ນໍາສະເໜີລາຍງານ ກ່ຽວກັບກອງປະຊຸມຫຼວງຄົບຮອບ 60 ຂອງອົງການອົບພະຍົບ ຂອງສະຫະປະຊາຊາດ ຊຶ່ງບັນດາຜູ້ຕ່າງໜ້າຂອງປະຊາຄົມລາວ ກໍໄດ້ໂອ້ລົມກັບ VOA ເຖິງຈຸດປະສົງ ແລະຄວາມຮູ້ສຶກໃນການມາຮ່ວມກອງປະຊຸມຄັ້ງນີ້ ທີ່ຈັດຂຶ້ນຢູ່ມະຫາວິທະ ຍາໄລ Georgetown, ນະຄອນຫຼວງ Washington DC, ຊຶ່ງວັນນະສອນມີລາຍລະອຽດ ມາສະເໜີທ່ານ ໃນລະຫວ່າງວັນທີ 3-4 ເດືອນສິງຫາຜ່ານມານີ້ ທາງອົງການ UNHCR ກໍຄືສໍານັກງານ ຂ້າຫລວງໃຫຍ່ຝ່າຍອົບພະຍົບຂອງສະຫະປະຊາຊາດ ໄດ້ຈັດກອງປະຊຸມຫຼວງຂຶ້ນ ທີ່ໃຫ້ ຊື່ວ່າ Refugee Congress ຢູ່ນະຄອນຫຼວງ Washington DC ຊຶ່ງໄດ້ເຊື້ອເຊີນຕົວແທນ ຂອງຊາວອົບພະຍົບໃນແຕ່ລະປະຊາຄົມຂອງທຸກໆລັດ ມາຮວມຕົວກັນເພື່ອແລກປ່ຽນ ຄວາມຄິດຄວາມເຫັນ ຮຽນຮູ້ແລະວາງແຜນປະຕິບັດໂຄງການຕ່າງໆໃນເຂດເທດສະບານ ແລະທ້ອງຖິ່ນໃຜລາວ ໃນນັ້ນ ກໍໄດ້ມີຜູ້ຕາງໜ່າຈາກປະຊາຄົມລາວ 3 ທ່ານດ້ວຍ ກັນ ອັນມີ ສົມປະສົງ ແກ້ວຫາວົງ ຈາກ ລັດ Washington, Mai Zong Vue ຈາກລັດ Wisconsin ແລະ Kang Connie Thao ຈາກລັດ Kansas ທີ່ກ່າວເຖິງຈຸດປະສົງ ໃນການມາຮ່ວມຂອງນາງວ່າ: ສ່ວນ Mai Zong Veu ມີຄວາມເຫັນວ່າ: ນອກຈາກນັ້ນແລ້ວ ກໍຍັງມີ ຍາເອື້ອຍ Mee Mua ອະດີດ ຜູ້ແທນສະພາຕໍ່າຂອງລັດ Minnesota ຊຶ່ງໄດ້ມາປະຖະ ກະຖາ ແລະແບ່ງປັນປະສົບປະ ການຂອງເພິ່ນ ໃນການເຕີບ ໃຫຍຂຶ້ນມາໃນຖານະເປັນຜູ້ ອົບພະຍົບມາກ່ອນແລະກໍໄດ້ ມາກໍາຕໍາແໜ່ງສູງຕໍາແໜ່ງນຶ່ງ ຂອງລັດໃນສະຫະລັດ ຂໍເຊີນຮັບຟັງການສໍາພາດຈາກທັງສີ່ທ່ານໄດ້ ໂດຍການຄລິກບ່ອນ mp3 ຂ້າງເທິງຂວາມື